S-1756/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 7. nóvember 2007 á hendur G-kk-þgf G-kk-þgf S-kk-þgf, kt. [...], Grundargötu 76, Grundarfirði, fyrir eftirtalin brot gegn almennum hegningarlögum

I.

Fyrir húsbrot og eignaspjöll, með því að hafa mánudaginn 21. maí 2007, ruðst í heimildarleysi inn í íbúð á 1. hæð til hægri, að Reyrengi 10 í Reykjavík, og slegið þar með öxi, í átta manna borðstofuborð úr eik að verðmæti um kr. 100.000, Fujisu Siemens fartölvu að verðmæti um kr. 200.000, 32” Sony sjónvarpstæki að verðmæti um kr. 100.000 og forstofuhurð að óþekktu verðmæti, með þeim afleiðingum að framangreind verðmæti eyðilögðust.

Þessi brot eru talin varða við 231. gr. og 1. mgr. 257. gr. almennra hegningarlaga nr. 19/1940.

II.

Fyrir hótanir, með því að hafa laugardaginn 12. maí 2007, í versluninni Jack & Jones í Kringlunni í Reykjavík, spurt H-kk-þf I-kk-þf, kt. [...], hvort hann vildi glóðarauga, um leið og hann sló H-kk-þf höggi sem lenti á vinstra handarbaki hans, og því næst sagt við H-kk-þf “þú átt ekki von á góðu”, en hótanirnar voru til þess fallnar að vekja hjá H-kk-þgf ótta um líf, heilbrigði eða velferð sína.

Þessi brot eru talin varða við 233. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1981. Allt frá árinu 2003 á hann að baki fjórar sáttir og einn dóm fyrir brot á umferðarlögum. Hafa þessi brot ekki áhrif á ákvörðun refsingar í þessu máli. Ákærði hefur greiðlega játað brot sín hér fyrir dóminum. Þá hefur hann lýst yfir að hann hafi tekið sig á og farið í áfengismeðferð síðan atburðir áttu sér stað. Hafi líf hans tekið miklum stakkaskiptum. Með hliðsjón af þessu er refsing ákærða ákveðin fangelsi í þrjá mánuði, sem bundið verður skilorði með þeim hætti er í dómsorði greinir. Komi til afplánunar refsingar dregst 3 daga gæsluvarðhald ákærða frá refsingunni.

Ákærði greiði málsvarnarþóknun skipaðs verjanda síns, Ó-kk-ef A-kk-ef S-kk-ef héraðsdómslögmanns, 62.250 krónur og verjandaþóknun til H-kk-ef B-kk-ef hæstaréttarlögmanns vegna vinnu á rannsóknarstigi, 62.250 krónur.

D ó m s o r ð :

Ákærði, G-kk-nf G-kk-nf S-kk-nf, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveim árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955. Komi til afplánunar refsingar dregst 3 daga gæsluvarðhald frá refsingunni.

Ákærði greiði málsvarnarþóknun skipaðs verjanda síns, Ó-kk-ef A-kk-ef S-kk-ef héraðsdómslögmanns, 62.250 krónur og verjandaþóknun til H-kk-ef B-kk-ef hæstaréttarlögmanns vegna vinnu á rannsóknarstigi, 62.250 krónur.

S-kk-nf S-kk-nf.